Toimitusverkon+suorituskyvyn+mittaaminen

=Toimitusverkon suorituskyvyn mittaaminen=

Koko toimitusverkon ja sen prosessien suorituskyvyn mittaaminen on tärkeää useasta syystä. Suorituskyvyn mittaaminen tuottaa informaatiota johdolle ja päätöksentekijöille, mahdollistaa strategian toimivuuden arvioinnin sekä helpottaa toimitusverkon nykytilan ymmärtämistä. Lisäksi luotettava suorituskyvyn mittaaminen auttaa yrityksen johtoa kiinnittämään huomion oikeisiin asioihin, peilaamaan toimitusverkon ja prosessien suorituskykyä tavoitteisiin ja kehittämään toimitusverkkoa ja sen prosesseja [1, 2]. Melnyk et al. (2004) esitti, että suorituskyvyn mittareilla on kolme perustehtävää: //hallinta//, //kommunikointi// ja //parantaminen//. Mittarit mahdollistavat resurssien suorituskyvyn arvioinnin ja //hallinnan//. Suorituskyky //kommunikoidaan// yrityksen sisällä ja sen sidosryhmille mittareiden avulla. //Parantamisella// tarkoitetaan, että mittarit mahdollistavat suorituskyvyn ja odotusten välisten kuilujen tunnistamisen sekä kehittämistä vaativien kohteiden tunnistamisen. Lisäksi toimitusverkkoa kehitettäessä suorituskyvyn mittaaminen antaa informaatiota siitä, mitä kehittämistoimenpiteillä on saavutettu. [2, 3]

Toimitusverkon mittaristoa luotaessa ja kehitettäessä on huomioitava, että mittariston tulee perustua yritysten ja toimitusverkon strategioihin, asiakasarvon tuottamiseen sekä toimitusverkon ja siinä toimivien yritysten tavoitteisiin. Toimitusverkon suorituskykyä tulee mitata eri tasolla. Tasot voidaan jakaa strategiseen, taktiseen ja operatiiviseen tasoon. Strategisen tason mittarit vaikuttavat ylimmän johdon päätöksentekoon. Taktisella tasolla käsitellään esimerkiksi resurssien kohdentamista ja verrataan suorituskykyä asetettuihin tavoitteisiin. Operatiivisen tason mittarit liittyvät päivittäiseen bisnekseen ja vaikuttavat alimman johdon päätöksiin. [3, 4, 5]

Toimitusverkkojen mittaaminen ja mittariston kehittäminen ovat haastavia verkkojen kompleksisuuden vuoksi. Keskeisiä kysymyksiä mittaamisessa ovat: Mitataanko sitä mitä on tarkoitus mitata? Onko mittareista saatava tieto luotettavaa? Ja onko tieto hyödynnettävissä? Pohjimmiltaan mittareiden tulee ohjata yritysten ja koko toimitusverkon toimintaa oikeaan suuntaan järkevällä tavalla, jotta tavoitteet saavutettaisiin.

//**Read more!**// Literature Rewiev of

Lähteet: // [1] Chan F.T.S. 2003. Performance measurement in a supply chain. International Journal of Advanced Manufacturing Technology 21(7): 534–548. // // [2]Sillanpää I. 2010. Supply chain performance measurement in the manufacturingindustry. A single case study research to develop a supply chain performance measurement framework. University of Oulu. //// Acta Univ. Oul. C 374, 2010. // // [3] //// Melnyk S.A., Stewart D.M., Swink M. 2004. Metrics and performance measurement in operations management: dealing with the metrics maze. Journal of Operations Management 22(3): 209–218. // // [4] Gunasekaran A., Patel C., McGaughey R.E. 2004. A framework for supply chain performance measurement. International Journal of Production Economics 87(3): 333–347. // // [5] Gunasekaran A., Patel C., Tirtiroglu E. 2001. Performance measures and metrics in a supply chain environment. International Journal of Operations & Production Management 21(1/2): 71–87. //